**DĖL LĖŠŲ SKYRIMO**

2025 m. gegužės 15 d. Nr. DĮV-251

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 papunkčiu, atsižvelgdamas į Lietuvos šaulių sąjungos LDK Kęstučio šaulių 7-osios rinktinės vado 2025 m. balandžio 15 d. prašymą Nr. R4-07-22, Lietuvos automobilių sporto federacijos vadovo 2025 m. sausio 14 d. prašymą, sporto klubo „Pajūriškis“ pirmininko 2025 m. kovo 31 d. prašymą „Dėl lėšų skyrimo“ ir VšĮ R. Matučio sporto klubo direktorės 2025 m. balandžio 24 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 680,0 Eur:

1.1. Lietuvos šaulių sąjungos LDK Kęstučio šaulių 7-ajai rinktinei – 500,0 Eur (padengti šauliškos atributikos (LU uniformos, marškinėliai, kepuraitės, skiriamieji ženklai ir kt.) įsigijimo išlaidų dalį);

1.2. Lietuvos automobilių sporto federacijai – 3 000,0 Eur (prisidėti prie organizuojamo ralio Lietuvos mini ralio čempionato IV etapo Šilalės mieste ir rajone – „Rally Šilalė 2025“, kuris planuojamas 2025 m. rugpjūčio 1–2 dienomis Šilalės rajone, išlaidų dalį);

1.3. Sporto klubui „Pajūriškis“ – 1 500,0 Eur (padengti dalyvavimo VšĮ „Mažų miestelių lyga“ krepšinio varžybų starto mokestį, išlaidų dalį);

1.4. VšĮ R. Matučio sporto klubui – 680,0 Eur (padengti organizuojamų Lietuvos jaunių U17 vaikinų krepšinio čempionato B diviziono finalo, kuris vyko 2025 m. gegužės 2–3 dienomis Šilalės rajone, išlaidų dalį).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartį su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas